cyanic-selkie/wikianc huggingface dataset:
పొద్దుతిరుగుడు నూనె
భారతదేశంలో సూర్యకాంతి/పొద్దుతిరుగుడు పంటను అధికవిస్తీర్ణంలొ సాగుచేస్తున్న రాష్ట్రాలు
భారతదేశంలో పొద్దుతిరుగుడు పంటసాగులో కర్నాటకరాష్ట్రం మొదటి స్థానంలో ఉంది.రెండో స్థానం ఆంధ్ర ప్రదేశ్, మూడోవది మహారాష్ట్ర.బీహారు, హర్యానా, ఉత్తర ప్రదేశ్రాష్ట్రాలలో తక్కువ విస్తీర్ణంలో సాగవుతున్నది.
సాగువిధానం
చాలారకాలభూములో పెరుగుతుంది.నల్లరేగడి భూములు అనుకూలం. విత్తనాన్ని విత్తిన తరువాత మొలకవచ్చేవరకు చల్లని వాతావరణం వుండాలి. మొలక ఏపుగా అయ్యినప్పటినుండి, పూతసమయంవరకు వెచ్చని వాతావరణం వుండాలి, నేల PH 6.5-8.0 మధ్యలో వున్నసరిపోతుంది. పంటకాలం 90-100 రోజులు.హెక్టారుకు విత్తన దిగుబడి 1200-1500 కిలోలు.విత్తనం నల్లటి పెలుసైన పొట్టును కల్గివుండును. విత్తనం రెండు చివరలు దగ్గరిగానొక్కబడి మధ్యభాగం ఉబ్బెత్తుగా, వెడల్పుగా వుండును. విత్తనాన్ని పక్షుల ఆహారంగా కూడా ఉపయోగిస్తారు. విత్తనంలో నూనె, ప్రోటిన్, పీఛు పదార్థాలు పుష్కలంగా ఉన్నాయి. భారతదేశంలో ఉత్పత్తిఅయ్యే విత్తానాలో ఉండే పోషకాలకు, విదేశంలో పండే విత్తనాలలో వుండే పోషకాల నిష్పత్తిలో తేడావున్నది.
పొద్దుతిరుగుడు గింజలోవున్న పదార్థాల పట్టిక
నూనె భౌతిక ధర్మాలు-నూనెలోని కొవ్వుఆమ్లాలు
పొద్దుతిరుగుడులో పలురకాలైన వంగడాలవలన,, పంటపెరిగిన నేల స్వభావం, వాడిన రసాయనిక ఎరువుల ప్రభావం వలన నూనెలోని ఒలిక్, లినొలిక్ ఆమ్లనిష్పత్తి మారడం వలన నూనెయొక్క అయోడిన్ విలువ, సపోనిఫికెసను సంఖ్య,, సాంద్రతలో తేదాలు వుంటాయి.అలాంటి మూడురకాలనూనెలను పట్టికలో ఇవ్వడం జరిగింది.
పొద్దుతిరుగుడు నూనె భౌతిక గుణాల పట్టిక
భారతదేశంలో పండించు వివిధ వంగడాల/రకాల నూనెలోని కొవ్వుఆమ్లాల నిష్పతి పట్టిక
ఎక్కువ శాతం ఒలిక్ ఆమ్లం ఉన్న పొద్దుతిరుగుడు నూనె
ఈ మధ్యకాలంలో నూనెలో ఎక్కువ శాతంలోఅనగా50-75శాతం వరకు ఓలిక్ ఆమ్లంఉన్న రకానికి చెందిన పొద్దుతిరుగుడు పంటను సాగుచేస్తున్నారు.ముఖ్యంగా CSA-12 రకపు విత్తనాలనుండి వచ్చు నూనెలోఎక్కువశాతం ఒలిక్, పామిటోలిక్ ఆమ్లాలు (ఈ రెండు ఏకద్విబంధమున్న కొవ్వుఆమ్లాలు) ఉండును.
ఎక్కువ ఒలిక్ ఆమ్లాన్ని కలిగిఉన్న పొద్దుతిరుగుడు నూనె భౌతిక లక్షణాలు
ఉల్లేఖనాలు/మూలాలు/ఆధారాలు
వర్గం:వంట నూనెలు
మికో
thumb|మికో [[కామో నది దగ్గర షింటో వేడుకను నిర్వహిస్తుంది ]] షింటో సంప్రదాయంలో, మికో ఒక పుణ్య క్షేత్ర కన్య లేదా అనుబంధ పూజారిణి. మికోలను ఒకప్పుడు మంత్రగత్తెలు(shamans)గా చూసేవారు.కానీ, నేడు ఆధునిక జపనీస్ సంస్కృతిలోని పుణ్యక్షేత్రాల రోజువారీ నిర్వహణలో వారు సంస్థాగత మైన  పాత్ర పోషిస్తున్నారు. పవిత్ర ప్రక్షాళన చేయడం నుంచి పవిత్రమైన కగుర నృత్యం చేయడం వరకు వారు శిక్షణ పొందుతున్నారు.
స్వరూపం
ఎడమ|thumb| మికో లు తెల్లటి కోసోడ్(kosode),ఎరుపు హకమ(hakama) వేషధారణతోనూ,  జుట్టుకి తెలుపు, ఎరుపు రంగు రిబ్బన్‌ కట్టి, వేలాడే జడ తోనూ కనిపిస్తారు. మికోల సంప్రదాయ వస్త్రధారణలో ఒక జత ఎరుపు హకమ(విభజించింన  మడతల ప్యాంటు), ఒక తెల్ల కోసోడ్ (పొడవుగా ఉండే  కిమోనో కంటే  ముందే వాడుకలో ఉంది), ఇంకా జుట్టు కి కొన్ని తెలుపు లేదా ఎరుపు  రిబ్బన్లు ధరిస్తారు. షింటోలో తెలుపు స్వచ్ఛతను సూచిస్తుంది. కగుర నృత్యం చేసే సమయంలో వారు ఛిహయ(chihaya) అనే వస్త్రాన్ని కోసోడ్ పైన ధరిస్తారు.
సాంప్రదాయగా మికో లు కొన్ని సాధనాలు ఉపయోగిస్తారు. వాటిలో అజుస యుమి(కటల్పా బాణం) తమగుషి(సకాకి చెట్టు కొమ్మలు ), గెహోబాకో (అతీత శక్తుల పెట్టె. దాంట్లో బొమ్మలు, జంతువులు, మనిషి పుర్రె, షింటో జప మాల ఉంటాయి.)అనేవి ఉంటాయి
మికో లు గంటలు, కొవ్వోత్తులు,గొహాయ్ (gohei), బియ్యపు పాత్రలు లాంటివి కూడా పవిత్ర ప్రక్షాళనా ఉత్సవాలలో వాడతారు.
నిర్వచనం
'మికో', 'ఫుజో' ("మంత్రగత్తె ","పుణ్యక్షేత్ర కన్య"), లాంటి జపనీస్ పదాలను సాధారణంగా "巫女" '巫'  కంజీ  ("షమన్"),  '女' ("స్త్రీ") అన్న పదాల సంయుక్తంగా వ్రాస్తారు. 'మికో' ని పూర్వం '神子' (అక్షరాలా "కమీ", లేదా "దేవుని " + "బిడ్డ"), '巫子' ("షమన్ బిడ్డ "). అన్న అర్థంలోనే వ్రాసే వారు.
ఈ మికో కి ఉన్న నానార్థ పదాలతో అయోమయం చెందాల్సిన అవసరం లేదు. ఆ ఇతర పదాలలో కొన్ని "యువరాజు", "యువరాణి" లేదా "డ్యూక్". అలాగే, "ఆగస్టు చైల్డ్" ('御子'), "ఇంపీరియల్ చైల్డ్"('皇子'), హిమేమికో  అని కూడా ఉచ్ఛరించే "ఇంపీరియల్ డాటర్" ('皇女') అనేవి కూడా ఉన్నాయి. "యువరాజు"( '親王') "రాజు", "యువరాజు" లేదా "డ్యూక్"( '王') అనే ఈ మికో పదాలను సాధారణంగా  పూర్వ జాపనీస్ ప్రముఖులైన ప్రిన్స్ కుసకబే వంటి వారికి  (నో మికో, నో ఓజి ) (草壁皇子  Kusakabe no Miko లేదా Kusakabe no Ōji )  బిరుద నామాలుగా ఉపయోగించారు.
మికో లు ఒక్కప్పుడు ఆత్మలను ఆధీనం లోకి తీసుకోవటం లేదా టక్యూసెన్(ఆత్మ కు '' మాధ్యమం"(యోరిమషి)గా మారి ఆ కామి లేదా ఆత్మ ల దైవ సంకల్పాన్ని లేదా సందేశాన్ని అందించటం; అలాగే వీరిలో కొందరికి ఆత్మలు కలలో కనిపించి "స్వప్న సందేశాన్ని"(ముకోకు) ఇస్తాయి. ఇలా వృత్తి పరమైన పనులతో తమకు చెందిన పుణ్య క్షేత్రాలకు సేవలందిచే వారు. క్రమేనా వారు ఆ క్షేత్రాలను వదిలి, తమ స్వంతంగా లౌకిక ప్రపంచానికి ఈ సేవలను అందించడం మొదలుపెట్టారు.  ఇప్పడు ఈ మికో లు క్షేత్రాలలో నామ మాత్రంగా రిసెప్షనిస్టులుగా ఉంటూ, కగుర నృత్యాలకు పరిమితమై పోయారు. మాధ్యమం గా మారటం లేదా మికో ( లేదా గెకి, మంత్రగాడు) గానే కాకుండా, అప్పుడప్పుడు టక్యూసెన్ కార్యాలలో పాల్గొని సయనివా  సేవలను, అంటే ఆత్మ ఆవహించిన వ్యక్తి మాటల అర్థాన్ని అక్కడ ఉన్న ప్రజకు అర్థమయ్యేలా వివరించడం చేస్తారు. కొన్ని సార్లు ఆత్మల సందేశాన్ని అందించే కమిగకారి, టక్యూసెన్ లు స్తబ్ధుగా ఉండి పోతే, వారి  ఆత్మలను ప్రేరేపిం చటం ద్వారా చేతన్యం తెచ్చి ఆ సందేశాలను రాబట్టుకుంటారు.
ఆంగ్లంలో, మికో పదాన్ని సాధారణంగా "పుణ్యక్షేత్రం కన్య " అని అనువదిస్తారు. అయితే తరచుగా మాటల్లో  "ఫిమేల్ షమన్" ( షమంకా ) అనే పదబంధాన్నీ,లేదా, "దైవజ్ఞురాలు"("Divineress"లాఫ్కాడియో హెర్న్) అని ఉపయోగిస్తారు.
కొందరు పండితులు  జపనీస్ మికోయిజంకు విరుద్ధంగా లిప్యంతరీకరణ తో ఆడ షమన్లకు ఇతర ఆసియా పదాలను వాడటానికి ఇష్టపడతారు. ఫెయిర్‌చైల్డ్ వివరించినట్లు:"మంచూరియా, చైనా, కొరియా, జపాన్ నుండి [ర్యుక్యూ దీవులు] వరకు విస్తరించి ఉన్న ప్రాంతంలో ఈ మహిళలు ముఖ్యమైన పాత్ర పోషించారు. జపాన్‌లో వీరు పూజారిణులుగా, సోది చెప్పేవారిగా, ఇంద్రజాలికులుగా, ప్రవక్తలు, షమన్‌లుగా జానపద మతంలోనూ,  అలాగే  వ్యవస్థీకృత షింటోయిజంలోనూ ప్రధాన ప్రదర్శకులుగా ప్రముఖంగా నిలిచారు. ఈ స్త్రీలను మికో అని పిలిచేవారు. అందుకే  తగిన ఆంగ్ల పదం లేకపోవడంతో దీనిని రచయిత సంక్లిష్టమైన 'మికోయిజం'(Mikoism) గా  పేర్కొన్నారు."
చరిత్ర
మికో సాంప్రదాయాలు జపాన్ లో చరిత్ర పూర్వ జోమోన్ కాలం లోనే ఉండేవి. అప్పుడు ఈ మంత్ర గత్తెలు "సమ్మోహక స్థితి లోకి వెళ్ళి దైవాత్మ సందేశాన్ని" (కామి) వినిపించే వారు,  ఈ చర్య పురాతన గ్రీస్ లోని  "పైథియా లేదా సిబిల్" ను పోలి ఉంది.
పూర్వపు రికార్డుల్లో మికో పదాన్ని పోలి ఉండే పదం, చైనా పదం హిమికో ఒక్కటే కనిపిస్తుంది. ఇది జపాన్‌కు చెందిన అత్యంత ప్రాచీనమైన చారిత్రక (పురాణం కాదు) ప్రస్తావనగా కనిపిస్తుంది. అయితే, హిమికో అంటే  మికో నేనా, అసలు ఆ రోజుల్లోనే మికో ఉందా అనేది పూర్తిగా తెలియదు.
పూర్వం మికో లు ప్రముఖమైన సామాజిక వ్యక్తులు. "పాలక వర్గంతో సంబంధం కలిగి ఉండేవారు". " ఆచారంగా సాగే ఆమె పారవశ్యమైన సమ్మోహన ప్రదర్శనలతో పాటు,  ఆమె ఎన్నో ఇతర మతపరమైన విధులను, రాజకీయ విధులను నిర్వహించింది"  అని కులీ రాస్తూ, మికో లకు చెందిన ఒక సాంప్రదాయ సిద్ధాంత వాదులు కొందరు,                      "మికో ఉజు మే దేవత అవతారం" గా భావిస్తారని పేర్కొన్నాడు.
నారా కాలం (710–794), హీయాన్ కాలం (794–1185)లో ప్రభుత్వ అధికారులు మికో ల పద్ధతులను నియంత్రించడానికి ప్రయత్నించారు. ఫెయిర్‌చైల్డ్ పేర్కొన్నట్లుగా:"780 సా.శ. లోనూ, 807సా.శ. లోనూ పుణ్యక్షేత్రాల అధికార పరిధి కి వెలుపల పారవశ్య ప్రదర్శనలకు వ్యతిరేకంగా అధికారిక ఆంక్షలు ప్రకటించారు. అధికారులు ఈ పారవశ్య ప్రదర్శనలనే కాకుండా, ఇంద్రజాలికులు, పూజారులు, మంత్రగాళ్ళు మొదలైనవారిని కూడా లక్ష్యంగా చేసుకున్నారు. ఇది పూర్తి నియంత్రణను పొందేందుకే కాకుండా, దుర్వినియోగాలను కూడా నిర్మూలించడం లక్ష్యంగా, ఆంక్షలు విధించారు."భూస్వామ్య కామకురా కాలంలో (1185–1333) పోరాడుతున్న షోగున్ రాష్ట్రాల(shōgun) నియంత్రణలో జపాన్‌ ఉన్నప్పుడు:"మికోకు జీవనోపాధిని అందించే పుణ్యక్షేత్రాలు,దేవాలయాలు ఆదాయం లేక దివాళా తీయడంతో ఆమె పేదరికంలోకి జారుకుంది. మతపరమైన కార్యక్రమాలకు దూరమయ్యింది.   అలా ఆమె మత ప్రదర్శనలకు మరింత దూరంగా బ్రతుకు తెరువుకు ప్రయాణం సాగించింది. దేశ దిమ్మరిగా మారిన  మికోను, అరుకి మికో అని పిలిచే వారు. క్రమంగా ఆమె  వ్యభిచార కూపంలోకి జారి పోయింది. అలా ఉచ్ఛ స్థాయిలో ఉన్న మికో స్థానం పితృస్వామ్య, సైనిక సమాజంలో పూర్తిగా దిగజారిపోయింది."ఎడో కాలంలో (1603–1868), "తూర్పు జపాన్‌లో మహిళా షమన్ ల  సంస్థాగత నిర్మాణం, వారు అభ్యసించే కళలు గణనీయమైన మార్పులకు లోనయ్యాయి" అని గ్రోమర్ పేర్కొన్నాడు. ఇక మీజీ కాలంలో (1868-1912) అనేక షమన్ సంప్రదాయ పద్ధతులు నిషేదానికి గురయ్యాయి: "1867 తరువాత రాష్ట్ర షింటో వ్యవస్థకి నిర్దుష్ట రూపం ఇవ్వాలని మీజీ ప్రభుత్వం కోరుకుంది. దానికి జాతీయ స్థాయిలో షమన్-ఇన్-చీఫ్ గా చక్రవర్తి నేతృత్వం వహించాలని భావించింది. అంటే, ఇక బౌద్ధ, జానపద మత సంబంధ విశ్వాసాల నుండి షింటో వేరు కావలసి ఉంటుంది. దాని ఫలితంగా, అధికారిక ప్రసంగాలు మికోల పైనా, ఆ వ్యవస్థ పైనా పదే, పదే  ప్రతికూల అభిప్రాయాలను వ్యక్తం చేశాయి." 1873లో మతపరమైన వ్యవహారాల శాఖ మికో ల ద్వారా జరిగే అన్నీ ఆధ్యాత్మిక అభ్యాసాలను నిషేధిస్తూ విడుదల చేసిన మికో కిండనేరీ(Miko Kindanrei) అనే శాసనాన్ని, ఇంపీరియల్ సేనలకు విధేయులైన భద్రతా దళాలు అమలు చేశాయి.
షింటో సాంప్రదాయంలో కగుర(kagura) ఒక ఆచార పరమైన నృత్య వేడుక, ఇది "దైవ సందేశాలను తెలియజేసే నృత్యం"గా ప్రారంభమై,  తరువాత 20వ శతాబ్ధి నాటికి మికో-మెయ్(Miko-mai) లేదా మికో-కగుర       ( Miko-kagura) అనే ప్రసిద్ధ ఉత్సవ నృత్యంగా రూపాంతరం చెందింది. .
సాంప్రదాయ శిక్షణ
thumb|టోక్యోలోని [[మీజీ పుణ్యక్షేత్రం|మీజీ పుణ్యక్షేత్రంలో మికో ]] షమన్ పదవి ఒక తరం నుంచి మరో తరానికి వారసత్వంగా దక్కుతుంది. ఒకవేళ అలాంటి అవకాశం లేని పక్షంలో వేరెవరైనా స్వచ్ఛందంగా శిక్షణకు వెళతారు, లేదా గ్రామ పెద్దలు నియమిస్తారు. అయితే అలాంటి వ్యక్తికి కొంత సామర్థ్యం ఉండాలి. ఇలా షమానిజం వైపు ఆకర్షితులయ్యే వారికి సాధారణంగా ఉండే కొన్ని లక్షణాలను వారి సామర్ధ్యంగా పరగణలోకి  తీసుకుంటారు. అవి: స్వల్పమైన మానసిక రుగ్మత,భ్రాంతులు, అసాధారణ ప్రవర్తన, మూర్ఛ. ఈ రుగ్మతలను ఇప్పటికీ షమనిజపు ప్రత్యేక అనారోగ్య సూచనలుగా భావిస్తూనే ఉన్నారు.
షమన్‌గా మారే అమ్మాయి( సాధారణంగా రుతుక్రమం ప్రారంభం అయిన చిన్న వయస్సులో) కుచియోసే మికో(kuchiyose miko)దగ్గర చాలా తీవ్రమైన శిక్షణ పొందవలసి ఉంటుంది. అలా శిక్షణ ఇవ్వటానికి గుర్తింపు పొందిన వ్యక్తి సాధారణంగా కుటుంబ సభ్యురాలు (అత్త వంటిది), లేదా తెగకు చెందిన వ్యక్తి కావచ్చు. వారు తమ శిక్షణలో ఆ అమ్మాయికి, తన మైమరపు  స్థితిని అదుపులో ఉంచుకునే మెళకువలను నేర్పిస్తారు. చల్లటి నీటితో కడగడం, క్రమం తప్పని శుద్ధి, సంయమనం,ఉపవాసం ద్వారానూ, మరణం, అనారోగ్యం, రక్తం వంటి సాధారణ నిషేధ ఆచారాలను గమనించడం ద్వారానూ వీటిని నేర్పుతారు. అంతే కాక, ఆమె చనిపోయిన వారి ఆత్మలను ఆవహింప చేసుకుని తాను మాధ్యమంగా ఉండి, ఆత్మలతో ఎలా  సంభాషించవచ్చో తెలుసు కుంటుంది. మంత్రాలను పఠించడం, నృత్యం చేయడం ద్వారా ఇది సాధ్యపడ్తుంది. కాబట్టి ఆమెకి, పాటలు, ప్రార్థనలు, మాయ మర్మాలను ఉపయోగించటమే కాక, వాటికి అవసరమైన శబ్దాలను, శ్రావ్యమైన పదాలను నేర్పిస్తారు. వీటికి డోలు, గిలక్కాయల వంటివి తోడవుతాయి.
ఈ ఆచారాలలో అద్దాలు (కామి ని ఆకర్షించడానికి), కత్తులు( కటాన ) కూడా ఉపయోగిస్తారు. కామి కి సంబధించి, స్థానికంగా ఉన్న అనేక పేర్లతో పాటు, వాటి పనితీరు గురించి కూడా ఆమెకు జ్ఞానం అవసరం. చివరగా ఆమె అంతరంగీకులకు(తెగకి చెందిన ఇతర షమన్లు) కు మాత్రమే తెలిసిన రహస్య భాషను నేర్చుకుంటుంది. అదృష్టాన్ని తెలిపే సోది మెలకువలని, మాంత్రిక సూత్రాల రహస్యాలను తెలుసుకుంటుంది.
ఇలా మూడు నుంచి ఏడు సంవత్సరాల శిక్షణ తర్వాత, ఆ అమ్మాయికి నిజమైన షమన్‌గా మారడానికి  ఆచార దీక్షను పొందే అర్హత లభిస్తుంది. ఆమె గురువు, ఇతర పెద్దలు, తోటి షమన్ల సమక్షంలో ఈ ఆధ్యాత్మిక వేడుక జరుగుతుంది. ఆ అమ్మాయి తన మునుపటి జీవితపు ముగింపుకు చిహ్నంగా శవాలపై కప్పే తెల్లటి బట్ట( shroud)ను మసుగేసుకుంటుంది. పెద్దలు జప మంత్రాలను మొదలుపెట్టిన కాసేపటికి ఆ అమ్మాయి లో వణుకుతో పూనకం మొదలవుతుంది. తర్వాత, ఆమె గురువు ఆ అమ్మాయిని ఏ కమి ఆవహించిందో తెలుసు కుంటుంది. ఇక పై తనను పూనిన ఆ కమి కే తన సేవలను అందించాలి. ఆమె సమాధానం చెప్పిన వెంటనే, గురువు ఆమె ముఖంపైకి బియ్యంతో చేసిన కేక్ విసిరి, ఆమెను మూర్ఛపోయేలా చేస్తుంది. పెద్దలు ఆమెను వెచ్చటి మంచం పైకి చేర్చి, నిద్రలేచే వరకు వెచ్చగా ఉంచుతారు. ఈ కఠినపరీక్ష మొత్తం ముగిసి ఆమె మేల్కొన్నప్పుడు, రంగుల వివాహపు దుస్తులను ధరించడానికి,  వివాహ సంబంధిత సంప్రదాయపు టోస్ట్ చేయడానికి  అనుమతి అభిస్తుంది.
వివాహ తంతును పోలి ఉండే ఈ వేడుకలో ఇప్పటికీ ఆమె కన్యగానే ఉన్నదని సూచిస్తూ, ఇక ఆమెను తాను సేవ చేయ వలసిన కమికి (తమయోరి హైమ్ అని పిలుస్తారు)  వధువును చేస్తారు. ఆమె సమ్మోహక స్థితిలో ఉండగా, కమి ఆమెను తన మందిరానికి రమ్మని అభ్యర్థించాడని చెపుతారు. జపాన్‌లోని కొన్ని ప్రాంతాల్లో ఆమె బియ్యం నిండిన కుండను( meshibitsu ), ఒక పాత్రను తనతో తీసుకువెళ్తుంది. కాల దోషం పట్టిన ఒక సాంప్రదాయంలో, కమి కి ప్రాతినిధ్యం వహించే కన్నుషి(kannushi) తో రతిజరిపి, తద్వారా బిడ్డ పుడితే, ఆ బిడ్డను కమి బిడ్డ గా (మికోగమి) పరిగణించేవారు.
కొందరు అమ్మాయిలు లేదా స్త్రీలు, రాత్రి వేళ తిరుగాడే ఆత్మ (travelling spirit) తమ దగ్గరికి వచ్చిందని, ఈ కలియిక వల్ల తమను కమి పూనిందనీ ప్రకటించి, వారు దానికి గుర్తుగా తమ ఇంటి పైకప్పుపై తెల్లటి రెక్కల బాణాన్ని ఉంచుతారు.
సమకాలీన మికో
thumb|[[ఇకుటా పుణ్యక్షేత్రం|ఇకుటా పుణ్యక్షేత్రంలో మికో ]] సమకాలీన మికోలు తరచుగా షింటో పుణ్యక్షేత్రాలలో కనిపిస్తారు, అక్కడ వారు పుణ్యక్షేత్ర విధుల్లో సహాయం చేస్తూనో, ఉత్సవ నృత్యాలు చేస్తూనో, లేదా ఒమికుజి(omikuji )లతో అదృష్టాన్ని చెపుతూ, సావనీర్‌లను అమ్ముతూ, ప్రధాన షింటో పూజారి (kannushi)కి సహాయం చేస్తూ కనిపిస్తారు. ఈ సమకాలీన మికో గురించి చెప్తూ, కులీ "పూర్వపు షమానిక్ సోదరీ మణులకు దూరపు చుట్టంలా కనిపించే ఆమె, బహుశా ఒక విశ్వవిద్యాలయ విద్యార్ధిని కావచ్చు. ఎంతో కొంత వేతనంతో తాత్కాలిక సేవలందిస్తుండవచ్చు." అని పేర్కొన్నాడు.
మొట్టమొదట జపనీస్ మహిళా షమన్లను అధ్యయనం చేసిన మానవ జాతి శాస్త్రవేత్త కునియో యనగీతా (1875–1962), వారిని జింజ మికో (jinja miko) షమన్లు, అంటే పుణ్య క్షేత్రాలలో గంటలతో నృత్యం చేస్తూ వేడి నీటి(యుడేట్) ఆచారాలలో పాల్గొనే వారిగా, కుచియోసే మికో, అంటే చని పోయిన వారి ఆత్మలకు మాధ్యమంగా ఉండే షమన్ లుగా, ఇంకా మత  ఆరాధన,ప్రార్థనలలో నిమగ్నమై ఉండే (ఉదాహరణకు,టెన్రిక్యో వ్యవస్థాపకుడు నకాయమా మికీ ) కమీ ఉబ  (గాడ్ వుమెన్ )లు గా  విభజించాడు.
ఇంకొందరు పరిశోధకులు సమకాలీన మీకోలను, వారు పాటించే విభిన్న సంప్రదాయాలు, అభ్యాసాల పరంగా మరింత వర్గీకరించారు. వీరు ఉత్తర, తూర్పు జపాన్ లో కేంద్రీకృతమై ఉన్న అంధ ఇటాకో (blind itako), ఉత్తర, తూర్పు జపాన్ లోని తీవ్ర అంధత్వపు ఒకమిన్(ukambin), ఈశాన్య జపాన్ లోని అంధ వాక లేదా ఒవాక (blind waka or owaka), ఉత్తర, తూర్పు టోక్యోలోని మోరికో (moriko), కేంద్ర జపాన్ లోని నోనో(nono), వాయువ్య జపాన్ లోని  అంధ జటోకక (zatokaka) , ముఖాన్ని వెదురు గడ్డి(bamboo grass) తో తడుతుండే ఈశాన్య టోక్యో లోని  సస హటకి (sasa Pataki), ఇంకా  కుటుంబ, గ్రామ సంస్థలుగా మికోలని వర్గీకరించారు. మరికొందరు, మికో లేదా ఫుజో లను అంధత్వం ఆధారంగా, ఆత్మలను ఆహ్వానించటంలో నిపుణురాలైన ఒగామియా(ogamiya)  లేదా ఆత్మలను రప్పించి వాటికి మాధ్యమంగా  ఉండే ఒగామిసమా(ogamisama) గానూ,   భవిష్యవాణి చెప్తూ, ప్రార్థనలు చేసే మికో లేదా కమిసమాలుగానూ, వర్గీకరిచారు.
పరిశీలనాత్మక షుగెండో మతంలో, పారవశ్యాన్ని పాటించే మగ పూజారులు తరచుగా మికోలను వివాహం చేసుకుంటారు. పరిశోధకులు అనేక మంది ఈ షమానిక్ మికో ల లక్షణాలు షిన్ శూక్యో(Shinshūkyō)("న్యూ రెలిజియన్స్") కు చెందిన సుక్యో మహికరి, ఓమోటో,  షిన్మెయ్ఐషింకెయ్  (Sukyo Mahikari,Ōmoto, Shinmeiaishinkai) లలో గుర్తించారు.
సిరివెన్నెల సీతారామశాస్త్రి తెలుగు సినిమా పాటల జాబితా (1998)
1998లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
అలోక్ రంజన్ ఝా
అలోక్ రంజన్ ఝా (జననం 15 అక్టోబర్ 1974) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు సహర్సా నియోజకవర్గం నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర కళ, సంస్కృతి & యువజన శాఖ మంత్రిగా పని చేశాడు.
రాజకీయ జీవితం
అలోక్ రంజన్ ఝా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2010లో జరిగిన అసెంబ్లీ ఎన్నికల్లో సహర్సా నియోజకవర్గం నుండి బీజేపీ అభ్యర్థిగా పోటీ చేసి 7979 ఓట్ల మెజారిటీతో తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2015లో ఓడిపోయి తిరిగి 2020లో రెండోసారి ఎమ్మెల్యేగా గెలిచిన తరువాత నితీష్ కుమార్ మంత్రివర్గంలో 9 ఫిబ్రవరి 2021 నుండి 9 ఆగష్టు 2022 వరకు రాష్ట్ర కళ, సంస్కృతి & యువజన శాఖ మంత్రిగా పని చేశాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
ఆచంట మండలం
ఆచంట మండలం, ఆంధ్రప్రదేశ్ రాష్ట్రం, పశ్చిమ గోదావరి జిల్లాకు చెందిన మండలం.
జనాభా గణాంకాలు
2001 లో 63,358 ఉన్న మండల జనాభా 2011 నాటికి గణనీయంగా తగ్గి, 60,711 కు చేరింది. జిల్లా జనాభా పెరుగుదల 3.51% ఉండగా మండల జనాభా తగ్గుదల 4.18% ఉంది.
ఆంధ్రప్రదేశ్ తుఫాను -1977
1977 ఆంధ్ర ప్రదేశ్ తుఫాను లేదా దివిసీమ ఉప్పెన (JTWC designation 06B) ఆంధ్ర ప్రదేశ్ లోని దివిసీమలో విధ్వంసాన్ని సృష్టించిన అతి భయంకరమైన తుఫాను. 1977, నవంబరు 19న ఈ తుఫాను భారతదేశపు తూర్పు సముద్రతీరాన్ని తాకింది. అధికారికంగా 14,204 మంది, అనధికారికంగా సుమారు 50,000 మంది ప్రాణాలు కోల్పోయారు. దీని వలన సుమారు US$498.5 మిలియన్లు ఆస్తి నష్టం జరిగినట్లు అంచనా వేశారు.
ప్రభావం
ఈ తుపాను కృష్ణా డెల్టా ప్రాంతంపై అత్యంత తీవ్ర ప్రభావాన్ని చూపింది. కృష్ణా జిల్లా లోని దివిసీమలో వేలాది మంది ప్రాణాలు కోల్పోయారు. ఈ ప్రాంతంలో ఆరు మీటర్ల ఎత్తున అలలు ఎగసి పడ్డాయి. తుపాను తర్వాత వందలాది శవాలు నీళ్ళలో తేలుతూ కనిపించాయి. గుర్తుపట్టలేనంతగా దెబ్బ తిన్న అనేక శవాలను సామూహిక దహనం చెయ్యాల్సి వచ్చింది. వాల్తేరు కిరండల్ రైలు మార్గంలో కొండ రాళ్ళు జారి పడి, పట్టాలను పెళ్ళగించాయి. బాపట్లలో ఒక చర్చిలో తలదాచుకున్న దాదాపు వందమంది ప్రజలు అది కూలడంతో మరణించారు. వరి పొలాలు, వాణిజ్య పంటలను ఉప్పెన ముంచెత్తింది. పదమూడు ఓడలు తుపానులో చిక్కుకుని గల్లంతయ్యాయి. కేవలం కృష్ణాజిల్లా పై మాత్రమే కాక గుంటూరు ప్రకాశం జిల్లా పై గూడా చాలా ఈ తుఫాను చాలా ప్రతాపం చూపింది. దాదాపు వంద గ్రామాలు తుపానులో కొట్టుకుపోయాయి. 14,204 మంది మరణించారు. 34 లక్షల మంది నిరాశ్రయులయ్యారు. ప్రభుత్వ లెక్కల కంటే ఎంతో ఎక్కువగా, 50,000 మందికి పైగా మరణించి ఉంటారని జనతా పార్టీ ప్రకటించింది.
పర్యవసానాలు
తుపాను కలిగించిన తీవ్ర నష్టం ఆంధ్ర ప్రదేశ్ తీరం పొడవునా వాతావరణ హెచ్చరిక కేంద్రాల ఏర్పాటుకు దారితీసింది. శాశ్వత తుపాను సహాయ శిబిరాలను తీరం పొడవునా ఏర్పాటు చేసారు. ఉప్పెన బారిన పడిన చిట్టచివరి గ్రామంలో తుపాను మృతుల స్మారకాన్ని నిర్మించారు.
తుపాను కలిగించిన ధన, ప్రాణ నష్టాలను కప్పిపుచ్చి తక్కువ చేసి చూపించారని అధికారులు ఆరోపణలు ఎదుర్కొన్నారు. ప్రభుత్వం తన నిర్లక్ష్యాన్ని కప్పిపుచ్చుకునేందుకే ఇలా తక్కువ చేసి చూపించారని రాష్ట్రంలో ప్రతిపక్షమైన జనతా పార్టీ ఆరోపించింది. ఈ ఆరోపణల కారణంగా ఐదుగురు ఉన్నతాధికారులు తమ పదవులకు రాజీనామా ఇచ్చారు.
మూలాలు
వర్గం:ఆంధ్రప్రదేశ్ తుఫానులు
వయాగ్రా
వయాగ్రా  ఒక అల్లోపతి ఔషధము. దీని అసలు పేరు సిల్డినాఫిల్ సిట్రేట్ . పురుషుల్లో అంగస్తంభన లోపాన్ని అధిగమించేందుకు అందుబాటులోకి వచ్చిన ఆధునిక మందు ఇది! అమెరికా ఎఫ్‌డీఏ దీనికి అనుమతినిచ్చి 2014 నాటికి సరిగ్గా పదేళ్లవుతోంది. ఈ దశాబ్దకాలంలో అంతర్జాతీయంగా ఇది సృష్టించిన సంచలనానికి అంతులేదు.
నేపధ్యము
1998 మార్చి 27న ఎఫ్‌డీఏ అనుమతి పొందిన వయాగ్రా.. ఈ పదేళ్లలో ఎన్నో చర్చలకు.. మరెన్నో సంచలనాలకు కేంద్రబిందువైంది. సరికొత్త పరిశోధనలే కాదు.. ఎన్నో హెచ్చరికలు, వివాదాలు కూడా దీని చుట్టూ ముసురుకున్నాయి. అయినా అంగస్తంభన లోపానికి (ఎరక్త్టెల్ డిస్‌ఫంక్షన్) సమర్థమైన పరిష్కారంగా పురుష ప్రపంచం రెట్టించిన ఉత్సాహంతో దీన్ని ఆశ్రయించటం చెప్పుకోదగ్గ విశేషం. 1999-2001ల మధ్య ఫైజర్ కంపెనీ కేవలం ఈ మాత్ర మీదే ఏటా 100 కోట్ల డాలర్ల వ్యాపారం చేసిందంటే దీనికి లభించిన ఆదరణ ఎంతటిదో ప్రత్యేకంగా చెప్పుకోనక్కర్లేదు.
సమస్య
ఒకప్పుడు స్తంభన లోపం వంటి పురుష లైంగిక సమస్యలను చాలా వరకూ మానసిక సమస్యలుగానే పరిగణించి కొట్టిపారేసేవాళ్లు, లేదంటే 'కౌన్సెలింగ్' వంటివి ఇచ్చేవారు. అయితే శాస్త్రీయమైన పరిశోధన, అవగాహనలు పెరిగిన కొద్దీ ఈ సమస్యలను కేవలం మానసిక సమస్యలుగా భావించటం సరికాదనీ, వీటికి శారీరకమైన లోపాలు, సమస్యలు కూడా కారణమవుతున్నాయని గుర్తించారు. ముఖ్యంగా హార్మోన్ సమస్యలు, దీర్ఘకాలిక మధుమేహం, రక్తనాళాల సమస్యలు, నాడుల పనితీరు తగ్గటం వంటి ఎన్నో అంశాలు స్తంభన పటుత్వాన్ని ప్రభావితం చేస్తాయని గుర్తించారు. ఈ నేపథ్యంలో పురుషుల లైంగిక సామర్ధ్యాన్ని తక్షణం, తాత్కాలికంగా పునరుద్ధరించటంలో వయాగ్రా ముఖ్యపాత్ర పోషిస్తోందని పలువురు సెక్సాలజిస్ట్‌లు అభిప్రాయపడ్డారు. పాశ్చాత్య దేశాల్లో ఎన్నో జంటలు విడాకుల వరకూ వెళ్లకుండా చూడటంలో కూడా వయాగ్రా ముఖ్య పాత్ర పోషిస్తోంది.
స్తంభన లోపమన్నది ప్రపంచవ్యాప్త సమస్య. ఒక్క అమెరికాలోనే మొత్తం పురుషుల్లో 10 శాతం మందికి స్తంభన లోపాలున్నట్టు అంచనా. 40-70 ఏళ్ల మధ్య వయసు వారిలో కనీసం సగం మంది దీనితో బాధపడుతున్నారు. ముఖ్యంగా ఊబకాయం, మధుమేహం, హైబీపీ, అధిక కొలెస్ట్రాల్ వంటి రుగ్మతలు పెరుగుతున్న నేపథ్యంలో స్తంభన లోపమూ బాగా పెరుగుతోంది. ఈ నేపథ్యంలో అవసరాన్ని బట్టి వైద్యుల పర్యవేక్షణలో వయాగ్రా వంటి తక్షణ పరిష్కారాలను ఆశ్రయించవచ్చుగానీ సమస్యకు మూలాల్ని గుర్తించి.. చికిత్స తీసుకోవటం మరింత ముఖ్యం
దుష్ప్రభావాలు
దీనితో రకరకాల దుష్ప్రభావాలూ ఉంటాయనీ, వైద్యుల సిఫార్సు లేకుండా దీన్ని తీసుకోవటం ఏమాత్రం శ్రేయస్కరం కాదన్నది నిపుణుల సలహా. ముఖ్యంగా గుండె జబ్బులున్న వాళ్లు దీన్ని వైద్యుల సిఫార్సు లేకుండా తీసుకోకూడదు. అలాగే దీనితో తలనొప్పి, ఒళ్లంతా ఆవిర్లు వస్తున్న భావన, వికారం, కళ్లు ఎర్రబారటం, కాస్త నీలంగా కనబడటం వంటి దుష్ప్రభావాలు ఉంటాయని రకరకాల అధ్యయనాల్లో గుర్తించారు. ఇవేమంత ప్రమాదకరమైనవి కాకపోయినా అవగాహనతో మెలగటం అవసరం.
బాగా ఎక్కువ కాంతిని చూడలేకపోవడం, చూపు మందగించడం, రంగులు కూడా వేరేగా కనపడటం లాంటి సమస్యలు వీళ్లకు రావచ్చని యూనివర్సిటీ ఆఫ్ న్యూ సౌత్ వేల్స్కు చెందిన లీసా నివిజన్ స్మిత్ తెలిపారు. రెటినైటిస్ పిగ్మెంటోసా అనే కంటి వ్యాధికి సంబంధించి మ్యుటెంట్ జన్యువు కాపీ ఒక్కటే ఉన్నవాళ్ల విషయంలోనే తాము ఎక్కువగా ఆందోళన చెందుతున్నామన్నారు. ఇందుకోసం ముందుగా ఇలా జన్యువు ఒకే కాపీ ఉన్న ఎలుకలకు సిల్డెనాఫిల్ మందు ఇచ్చి చూశారు. ఆ ఎలుకకు చూపు మందగించడం స్పష్టంగా తేలింది. రెటినైటిస్ పిగ్మెంటోసా అనేది ఒక జన్యుపరమైన వ్యాధి. దీనివల్ల చివరకు అంధత్వం వస్తుంది.
మూలాలు
వర్గం:మందులు
దేవరపల్లి ప్రకాశ్ రావు
దేవరపల్లి ప్రకాశ్ రావు టీ అమ్ముకొని జీవనం సాగించే ఓ తెలుగు వ్యక్తి. అతను సమాజానికి చేసిన సేవలకు గానూ 2019 లో పద్మశ్రీ పురస్కారాన్ని యిచ్చి భారత ప్రభుత్వం సత్కరించింది.
జీవిత విశేషాలు
ప్రకాశ్ రావు పూర్వీకులు ఒడిశాలో స్థిరపడ్డారు. కటక్‌లోని బక్సీ బజార్ ప్రాంతంలో ఆయన టీ స్టాల్ నడుపుతున్నాడు. ఆ బస్తీలో ఉండేవాళ్లంతా పేదలే. అక్కడ పిల్లలు చదువకోవడానికి కనీసం స్కూల్ కూడా లేకపోవడంతో తన ఇంట్లోని రెండు గదుల్లో ఒక గదిని స్కూల్‌గా మార్చేశాడు. రోజూ టీ, రొట్టెలు, వడలు విక్రయించగా వచ్చే రూ.600 ఆదాయంలో సగాన్ని పిల్లల కోసం ఖర్చు పెడుతున్నాడు. సాధారణ జీవనం సాగించే ఆయన సేవాగుణంలో ఎవరికీ అందనంత ఎత్తులో నిలిచాడు.
సంఘ సేవ
అతను పూర్వీకులు ఆంధ్రప్రదేశ్ కు చెందినవారు. చాలా సంవత్సరాల కిందట ఒడిషాకు వలస వెళ్లారు. ఆ నేపథ్యంలో కటక్ లోని బక్సీ బజార్ ప్రాంతంలో టీ కొట్టు పెట్టుకుని, దానిపై వచ్చే ఆదాయంతో జీవనం సాగిస్తున్నాడు. టీ అమ్మడం ద్వారా రోజుకు ఆయన దాదాపు 600 రూపాయల దాకా సంపాదిస్తాడు. అందులో కొంతభాగం కుటుంబ ఖర్చులకు వినియోగించుకుంటూ మిగతా మొత్తం పేదల కోసం ఖర్చు పెడుతున్నాడు. అంతేకాదు పాలు, బ్రెడ్ లాంటివి ఫ్రీగా అందిస్తున్నారు. ఇదంతా కూడా 40 సంవత్సరాల నుంచి కొనసాగిస్తుండటం విశేషం. అదలావుంటే తన రెండు గదుల ఇంటినే బడిగా మార్చారు ప్రకాష్ రావు. పిల్లలకు చదువు నేర్పిస్తూ ఉచిత భోజనం పెడుతున్నాడు. ప్రకాష్ రావు స్కూల్ ఏర్పాటు చేసేంతవరకు అక్కడ బడి అంటేనే తెలియని పరిస్థితి. కూలీ పనులు చేసుకునేవారు ఎక్కువగా ఉండే ఆ ఏరియాలో బడి ఏర్పాటు చేసి, వారి పిల్లలకు విద్యాబుద్ధులు నేర్పిస్తున్నాడు ప్రకాష్ రావు.
అతనికి 8 భాషలలో పట్టు ఉంది. అతనికి ఉన్న జ్ఞానంతో సమాజంలో బలహీన వర్గాల పిల్లలకు చదువు చెప్పిస్తున్నాడు. భారత ప్రధానమంత్రి నరేంద్రమోదీ 2018లో కటక్ సందర్శించినపుడు అతనిని కలిసాడు. ప్రధాని "మన్ కీ బాత్" లో అతనిని ప్రస్తావించాడు. అతని కృషిని ప్రశంసించాడు. ప్రకాశ్‌రావు 1976 నుండి క్రియాశీలకంగా రక్తదానం చేస్తూనే ఉన్నాడు.
బయటి లంకెలు
వర్గం:ఒడిషా తెలుగువారు వర్గం:పద్మశ్రీ పురస్కార గ్రహీతలు వర్గం:సంఘ సేవకులు వర్గం:జీవిస్తున్న ప్రజలు
ఎం.కుటుంబరావు
జీవిత విశేషాలు
ఆయన కృష్ణా జిల్లా గుడివాడలో 1927, డిసెంబరు 11 న జన్మించారు. ఆయన తండ్రి పేరు గురురాజు. ఆయన ఎం.బి.బి.ఎస్, ఎం.బి.ఎస్. (ఆనర్స్), ఎం.డి (ఆనర్స్) పట్టాలు అందుకున్న తరువాత డి.హెచ్.ఎం లలో ఉత్తీర్ణత సాధించారు.
వైద్య సేవలు
ఆయన భారత దేశాధ్యక్షులకు గురవ హోమియోపతిక్ వైద్యులుగా ఉండేవారు. కేంద్ర ప్రభుత్వ ఆధీనంలోని సెంట్రల్ కౌన్సిల్ ఫర్ రీసెర్చి వారి ఇండియన్ మెడిసన్ అండ్ హోమియోపతి విభాగంలో దీర్ఘకాలిక వ్యాధుల నివారన పరిశోధనకు నేతృత్వం వహించారు. సె.జి.హెచ్.ఎస్ హాస్పటల్ కు సూపరింటెండెంట్ గా, డా.గురురాజు గవర్నమెంటు హోమియోపతిక్ మెడికల్ కాలేజీకి ప్రిన్సిపాల్ గా, ఆంధ్ర ప్రదేశ్, తమిళనాడు రాష్ట్రాల హోమియోపతి శాఖల సలహాదారుగా పనిచేసారు.
నేషనల్ ఇనిస్టిట్యూట్ ఆఫ్ హోమియోపతి - కలకత్తా గవర్నింగ్ బాడీ, సెంట్రల్ కౌన్సిల్ ఫర్ రీసెర్చి ఇన్‌ హోమియోపతి మొదలగు సంస్థలకు గౌరవ సభ్యులుగా విశేష సేవలనందించారు. ఆల్‌ ఇండియా ఇనిస్టిట్యూట్ ఆఫ్ హొమియోపతికి ఉపాధ్యక్షులుగా వ్యవహరించారు సెంట్రల్ కౌన్సిల్ ఫర్ హోమియోపతికి సలహా సంఘ సభ్యులుగా ఉండి హోమియో వైద్య రంగానికి గణనీయమైన సేవలలు చేసారు.
ఇతర లింకులు
వర్గం:1927 జననాలు వర్గం:కృష్ణా జిల్లా వైద్యులు వర్గం:ఆంధ్రప్రదేశ్ హోమియోపతి వైద్యులు వర్గం:తెలుగువారిలో వైద్యులు
రేష్మా షిండే
రేష్మా షిండే, మరాఠీ సినిమా నటి. రంగ్ మజా వేగ్లా సినిమాలో దీపా పాత్రలో నటించి గుర్తింపు పొందింది.
జననం
రేష్మా 1987, మార్చి 27న మహారాష్ట్ర రాజధాని ముంబై లో జన్మించింది.
కళారంగం
రేష్మా 2009లో మహారాష్ట్రచా సూపర్‌స్టార్ 1లో పోటీదారుగా పాల్గొన్నది. ఆ తరువాత స్టార్ ప్రవాలో బంద్ రెస్మాచే అనే సీరియల్ లో నటించింది. 2014లో లగోరి - మైత్రి రిటర్న్స్‌ లో పూర్వ పాత్రలో, 2015లో నంద సౌఖ్య భరే లో నెగిటివ్ పాత్రలో, 2016లో చాహుల్‌ లో హారర్ టెలివిజన్ షోలో శాంభవి పాత్రలో నటించింది. కొన్ని మరాఠీ సినిమాల్లో సహాయక పాత్రల్లో కూడా నటించింది. రంగ్ మజా వేగ్లా సినిమాలో దీపా పాత్రలో నటించింది.
బయటి లింకులు
వర్గం:1987 జననాలు వర్గం:జీవిస్తున్న ప్రజలు వర్గం:మరాఠీ సినిమా నటీమణులు వర్గం:మహారాష్ట్ర మహిళలు వర్గం:టెలివిజన్ నటీమణులు
అమరేంద్ర ప్రతాప్ సింగ్
అమరేంద్ర ప్రతాప్ సింగ్ (జననం 20 జులై 1947) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు సహర్సా శాసనసభ నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర వ్యవసాయ & సహకార శాఖ మంత్రిగా పని చేశాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
కేశిరాజు సత్యనారాయణ
కేశిరాజు సత్యనారాయణ గణిత శాస్త్ర విద్యావేత్త. ఆయన క్షేత్రమితి, జ్యామితి లలో విశిష్ట పరిశోధనలు చేసి అంతర్జాతీయంగా గణుతికెక్కిన గణిత శాస్త్రవేత్త.
జీవిత విశేషాలు
ఆయన గణిత పరిశోధనలు చేసారు. పదోన్నతులు అందుకొని ఆ కళాశాలకు ప్రధానాధ్యాపకునిగా పనిచేసారు. మూడున్నర దశాబ్దాల పాటు గణిత పరిశోధకులుగా, ఉపన్యాసకులుగా రాణించారు. ఆయన విద్యార్థి దశ నుండి కళాశాల ప్రిన్సిపాల్ స్థాయి వరకు గణిత శాస్త్రంలో విశేష పరిశోధనలు చేశారు. అనేక పరిష్కారం కాని సమస్యలను పరిష్కరించారు. అనేక నూతన గణిత సూత్రాలను ఆవిష్కరించారు. ముఖ్యంగా "కోణముల" విభాగంలో ఈయన కనుగొన్న సూత్రాలు ప్రాధాన్యతను సంతరించుకున్నాయి. అనేకానేక పరిశోధనా వ్యాసాలను రాసారు. the Journal of the Indian Mathematical Society, The mathematics Student మొదలైన విదేశీ ప్రముఖ పత్రికలలో అతను రాసిన వ్యాసాలు ప్రచురితమై అంతర్జాతీయ గణిత మేథావుల ప్రశంసలను అందుకున్నాయి. స్వల్ప వ్యవథిలో ఖండాతర ఖ్యాతి లభించింది.
రచనలు
ఈయన గణిత సంబంధిత తెలుగు గ్రంథములు వ్రాసినట్లు ఆహ్దారాలు లేవు. కానీ 1962లో యాంగిల్స్ అండ్ ఇన్ ఎక్స్-ఎలిమెంట్స్ ఆఫ్ ట్రయాంగిల్స్ అండ్ టెర్రాహైడ్రా", 1978 లో పోరిస్టిక్ థియరీ మొదలైన ఆంగ్ల గ్రంథాలు వ్రాసారు. విద్యార్థి దశ నుండి జీవిత పర్యంతం గణిత శాస్త్ర అధ్యయనానికి, పరిశోధనలకే కృషి చేసారు.
అస్తమయం
ఆయన హైదరాబాదులో తన 88వ యేట 1985 ఆగస్టు 13 న మరణించారు.
తెలుపు
thumb|right|తెల్లని హంసల జంట. తెలుపు ఒక స్వచ్ఛమైన రంగు. ఇది అన్ని రంగుల సమ్మేళనం. స్వచ్ఛమైన తెల్లని పదార్ధాలు పంచదార, మంచు, ప్రత్తి, పాలు మొదలైనవి.
కాంతి
న్యూటన్ కంటే ముందు చాలా మంది శాస్త్రవేత్తలు తెల్లని కాంతి ప్రాథమిక రంగు అనుకొనేవారు. న్యూటన్ తెల్లని కాంతిని ఒక ప్రిజమ్ ద్వారా తెల్లని కాంతిని ప్రసరింపజేసి సప్తవర్ణాలను విశ్లేషించాడు. ఒక్కొక్క రంగు కాంతి కిరణాలలో ఎటువంటి మార్పులేదు. ఈ ప్రయోగంతో తెల్లని వివిధ వర్ణాల మిశ్రమమని నిరూపించాడు.
సంస్కృతి
thumb|తెల్లని అంబారీ ఏనుగు: 19శతాబ్దపు థాయి చిత్రకళ.
ఖగోళశాస్త్రంలో
right|thumb|అమెరికా అధ్యక్షుని నివాసం. ([[శ్వేత సౌధం)]]
వెలుపలి లంకెలు
వర్గం:రంగులు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1998)
1998లో విడుదలైన తెలుగు సినిమాలలో ఎస్.పి.బాలసుబ్రహ్మణ్యం పాడిన పాటలు కొన్ని:
మూలాలు
వర్గం:సినిమా జాబితాలు Discography వర్గం:పాటలు వర్గం:జాబితాలు
వేదా
వృత్తి
ఇతడు మొదట టి.జి.లింగప్ప, సి.ఎన్.పాండురంగన్ మొదలైన సంగీత దర్శకుల వద్ద సహాయకుడిగా పనిచేశాడు. 1956లో మర్మవీరన్ అనే సినిమాకు మొదటి సారి మ్యూజిక్ డైరెక్టర్‌గా పనిచేశాడు. ఈ చిత్రంలో రావు బాలసరస్వతీ దేవి పాడిన పాట బాగా హిట్ అయ్యింది. ఇతని సంగీత దర్శకత్వంలో టి. యం. సౌందరరాజన్, పి.సుశీల, ఎల్.ఆర్.ఈశ్వరి, ఎ.ఎం.రాజా, తిరుచ్చి లోకనాథ, కె.జె.ఏసుదాసు, టి.ఎ.మోతి, ఎస్.సి.కృష్ణన్, జె.పి.చంద్రబాబు, సిర్కాళి గోవిందరాజన్, వి.ఎన్.సుందరం, ఎ.ఎల్.రాఘవన్, ఎస్.వి.పొన్నుస్వామి, మొహినుద్దీన్ బేగ్, ఎడ్డీ జయమ్మ, కె.జమునారాణి, రాధ జయలక్ష్మి, పి.లీల, జిక్కి, కె. రాణి, ఎ.జి.రత్నమాల, బి.వసంత, ఎం.ఎస్.రాజేశ్వరి, రుక్మిణీదేవి, మనోరమ మొదలైన గాయకులు పాడారు. కణ్ణదాసన్, సుందర్ కన్నన్, ఎ.ఎల్.నారాయణన్, తంజై ఎన్.రామయ్య దాస్, విల్లిపుత్తన్, ఎ.మరుదకాశి, వల్లి, కరుణైదాసన్, నల్లతంబి, అలంగుడి సోము, పంజు అరుణాచలం మొదలైన గీతరచయితలు వ్రాసిన పాటలకు ఇతడు సంగీతం కూర్చాడు.
ఫిల్మోగ్రఫీ
ఇతడు సంగీతం సమకూర్చిన తెలుగు సినిమాలు కొన్ని:
బయటి లింకులు
వర్గం:సినిమా సంగీత దర్శకులు వర్గం:తమిళ సినిమా సంగీత దర్శకులు
కల్పన (నటి)
కల్పన (1943 – 1979) ఒక దక్షిణ భారతదేశపు చలనచిత్ర నటి. ఈమె అసలు పేరు శరత్‌లత. ఈమె ఎక్కువగా కన్నడ సినిమాలలో నటించింది. ఈమెను అభిమానులు "మిణుగు తారె" (మెరిసే నక్షత్రం) అని ముద్దుగా పిలుచుకుంటారు.
ఆరంభ జీవితం
ఈమె శరత్ లత అనే పేరుతో కర్ణాటక రాష్ట్రంలోని దక్షిణ కన్నడ జిల్లాలో తుళు భాష మాట్లాడే కుటుంబంలో కృష్ణమూర్తి, జానకమ్మ దంపతులకు 1943, జూలై 18వ తేదీన జన్మించింది.ఈమెకు బాల్యం నుండే నటన పట్ల ఆసక్తి ఉండేది. స్కూలులో జరిగే నాటక పోటీలలో పాల్గొనేది. ఈమె సినిమాలు, నాటకాలలో నటించడానికి అవకాశాలకోసం తన తల్లి, తమ్మునితో కలిసి ఉత్తర కన్నడ జిల్లాకు వెళ్ళింది. ఈమె దావణగెరెలో ఉన్నప్పుడు ఈమెకు శివకుమార్ పరిచయమై ఈమెను మద్రాసుకు తీసుకువెళ్ళి కన్నడ నటుడు నరసింహరాజుకు పరిచయం చేశాడు. దర్శకుడు బి.ఆర్.పంతులు ఈమె నటనకు ముగ్ధుడై ఈమెకు తొలి అవకాశం ఇచ్చాడు. అతిత్వరలోనే ఈమె అందివచ్చిన అవకాశాలను వినియోగించుకుని నటిగా సినిమా పరిశ్రమలో నిలదొక్కుకుంది.
వృత్తి
ఈమె కన్నడ చలనచిత్ర పరిశ్రమలో 1963లో బి.ఆర్.పంతులు దర్శకత్వంలో వచ్చిన సాకు మగళు చిత్రం ద్వారా కథానాయికగా అడుగు పెట్టింది. తరువాత ఈమె తన పేరును "కల్పన"గా మార్చుకుంది. 1967లో పుట్టణ్ణ కనగాళ్ దర్శకత్వంలో విడుదలైన బెళ్ళి మోడ చిత్రం ఈమెకు గుర్తింపును తెచ్చిపెట్టింది. తరువాత ఈమె వరుసగా శరపంజర, గజ్జెపూజె, ఎరడు కనసు, కప్పు బిళుపు, బయలు దారి, గంధద గుడి, బంగారద హూవు వంటి విజయవంతమైన కన్నడ సినిమాలలో నటించింది. ఈమె కొన్ని తమిళ, తెలుగు, మలయాళ సినిమాలలో కూడా నటించింది. కోటి చెన్నయ్య, మలెయ మక్కళు వంటి తుళు సినిమాలలో కూడా నటించింది. ఈమె సుమారు 80 సినిమాలకు పైగా నటించింది. ఈమె రాజ్‌కుమార్, గంగాధర్, ఉదయకుమార్, సుదర్శన్, రాజశంకర్, కళ్యాణ్ కుమార్, రంగా, అశ్వథ్, శ్రీనాథ్, రాజేష్, విష్ణువర్ధన్, లోకేష్, అనంత్ నాగ్ మొదలైన నటుల సరసన నటించింది. ఈమె నటించిన పాత్రలకు ఎక్కువగా పి.సుశీల, ఎస్.జానకి పాటలను పాడారు. జయంతి, భారతి, చంద్రకళ ఈమెకు సమకాలీన నటీమణులు.
ఈమెకు 1977నాటికి సినిమా అవకాశాలు తగ్గసాగాయి. దానితో ఈమె ఉత్తరకర్ణాటక డ్రామా కంపెనీలలో నటించడంపై దృష్టి సారించింది. ముఖ్యంగా ఈమె గుడిగేరి బసవరాజు డ్రామా కంపెనీలో పనిచేసింది. సినిమాలలో అవకాశాలు తగ్గిపోవడం, ఆర్థిక సమస్యలతో ఈమె మానసికంగా కృంగిపోయింది. ఈమె 35 సంవత్సరాలు మాత్రం జీవించింది. అందులో 15 సంవత్సరాలు సినిమా పరిశ్రమలో పనిచేసింది.
మరణం
ఈమె 1979, మే 12వ తేదీన మరణించింది. ఈమె ఆత్మహత్యకు ఆరోగ్య సమస్యలు, ఆర్థిక సమస్యలు, ప్రేమ వైఫల్యం మొదలైన అనేక కారణాలు చెబుతారు కానీ ఏవీ నిరూపింప బడలేదు. పోస్ట్ మార్టం నివేదిక ప్రకారం ఈమె 56 నిద్రమాత్రలను మ్రింగినట్లు తెలుస్తుంది. ఈమె చివరి రోజులను బెళగావి జిల్లా సంకేశ్వర్ సమీపంలోని గోటూరు ఇన్‌స్పెక్షన్ బంగళాలో గడిపింది.
తెలుగు సినిమాలు
ఈమె నటించిన కొన్ని తెలుగు సినిమాలు:
మూలాలు
వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:ఆత్మహత్యలు వర్గం:1979 మరణాలు
గాంధీ ఫెలోషిప్
చరిత్ర
ఈ ఫెలోషిప్ 2008 సంవత్సరం రాజస్థాన్ రాష్ట్రంలోని చురు, ఝున్ఝును జిల్లాలలో ప్రారంభించారు. ఈ కార్యక్రమానికి ఆదిత్య నటరాజ్, మన్మోహన్ సింగ్ స్థాపకులు.
లక్ష్యం
"ఏ మార్పు కోసమైతే ప్రపంచం ఎదురుచూస్తూందో ఆ మార్పుకోసం అందరిలో ఒకడిగా ఎదురు చూడకు... నువ్వే ఆ మార్పుగా మారు..." అన్న గాంధీజీ సూత్రాలను ఈ ఫెలోషిప్ లో అనుసరిస్తారు. 2025 నాటికి భారతదేశంలో పది లక్షల విద్యార్థుల విద్యా ప్రమాణాలను పెంచడానికి ఈ ఫెలోషిప్ కార్యక్రమాన్ని ప్రారంభించటం జరిగింది.
పాఠశాల నాయకత్వ అభివృద్ధి కార్యక్రమం (SLDP)
పాఠశాల నాయకత్వ అభివృద్ధి కార్యక్రమం (School Leadership Development Program (SLDP)) అనేది 2008 లో ప్రారంభించిన ఒక పునాది కార్యక్రమం. పాఠశాలను సమర్ధవంతంగా నిర్వహించడం ద్వారా, ఉపాధ్యాయులు ఇతర సిబ్బంది పాఠశాల కార్యాచరణాలలో పాల్గొనడం ద్వారా విద్యార్థుల అభ్యాస ఫలితాలను మెరుగుపరచడానికి అలాగే ప్రధానోపాధ్యాయులలో వ్యక్తిగత, బోధనా, సంస్థాగత ఇంకా సామాజిక నాయకత్వ నైపుణ్యాలను పెంపొందించడంపై ఈ కార్యక్రమం దృష్టి సారిస్తుంది. SLDP విద్యా రంగంలో నాయకత్వ సామర్థ్యాన్ని పెంపొందించడానికి కృషి చేస్తుంది, ప్రస్తుతం గుజరాత్, మహారాష్ట్ర రాష్ట్రాల్లోని 12 జిల్లాల్లోని 1300+ పాఠశాలల్లో ఈ కార్యక్రమం నిర్వహించబడుతుంది.
డిటిపి ఫెలోషిప్
డిటిపి(District Transformation Program (DTP)) ఫెలోషిప్ ప్రోగ్రామ్ విద్యా వ్యవస్థలో వివిధ స్థాయిలలో ఉన్న వ్యక్తుల నాయకత్వ సామర్థ్యాలను నిర్మించాలనే ఆలోచనతో 2016 లో ప్రారంభమైంది. 2018 లో, పిరమల్ ఫౌండేషన్ నీతి ఆయోగ్ సమన్వయంతో దేశవ్యాప్తంగా 25 ఆకాంక్ష జిల్లాలలో ప్రభుత్వ విద్యా వ్యవస్థలలో మార్పులు తేవడానికి పనిచేసాయి. 2021 జూన్ నుండి నీతి ఆయోగ్ గుర్తించిన 112 ఆకాంక్ష జిల్లాలలో పిరమల్ ఫౌండేషన్ ఆకాంక్ష జిల్లాల సమన్వయం అనే కార్యక్రమంపై కృషి చేస్తుంది.
రాజ్యకాంక్ష
రాజ్యకాంక్ష 1969, జూలై 26న విడుదలైన డబ్బింగ్ సినిమా.
కథ
మంగళపురి రాణి లక్ష్మీదేవి స్వతంత్రభావాలను ప్రతాపుడు, సులేమాన్ అనే ఇద్దరు ముష్కర రాజ్యకాంక్ష పిపాసులు నాశనం చేయాలని ప్రయత్నిస్తారు. లక్ష్మీదేవి సేనాపతి రుద్రవర్మ శత్రుపక్షంలో చేరిపోతాడు. పొరుగు రాజు విక్రమవర్మ లక్ష్మీదేవిని ఆదుకుని చివరకు ప్రతాపుని బారి నుండి రక్షిస్తాడు. ఆమెను వివాహం చేసుకుంటాడు.
పాటలు
ఈ చిత్రంలోని పాటల వివరాలు:
సుభాష్ సింగ్
సుభాష్ సింగ్ (15 జనవరి 1963 - 16 ఆగస్టు 2022) బీహార్‌ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు గోపాల్‌గంజ్ శాసనసభ నుండి ఎమ్మెల్యేగా ఎన్నికై నితీష్ కుమార్ మంత్రివర్గంలో రాష్ట్ర సహకార శాఖ మంత్రిగా పని చేశాడు.
మరణం
సుభాష్ సింగ్ అనారోగ్యంతో ఢిల్లీలోని ఎయిమ్స్‌లో చికిత్స పొందుతూ ఆరోగ్యం విషమించడంతో 2022 ఆగస్టు 16న మరణించాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
శ్రీరామ, భక్త గెంటాల నారాయణరావు డిగ్రీ కళాశాల
యస్సార్ అండ్ బిజియన్నార్ డిగ్రీ కళాశాలగా వాడుకలో తెలిసిన తెలంగాణ రాష్ట్రం, ఖమ్మం జిల్లా కేంద్రంలోని ప్రభుత్వ డిగ్రీకళాశాల, జిల్లాలో తొలి డిగ్రీ కళాశాల ఇది. కాకతీయ విశ్వవిద్యాలయానికి అనుభందంగా డిగ్రీ పోస్టు గ్రాడ్యుయేట్ కోర్సులను ఇక్కడ అందిస్తున్నారు.
కళాశాల చరిత్ర
ఖమ్మం పట్టణంలో మొట్ట మొదటి ప్రయివేట్ కళాశాలగా ఎస్.ఆర్.అండ్.బి.జి.ఎన్.ఆర్ కళాశాలను స్థాపించారు. నిజాం సంస్థానం నుంచి విముక్తి పొంది, భారత దేశంలో విలీనమైన హైదరాబాద్ రాష్ట్రంలో, ఒకప్పుడు, ఒక్క హైదరాబాద్‌లో తప్ప ఇంకెక్కడా కళాశాలలు లేవు. దరిమిలా, ఒకనాటి వరంగల్‌ జిల్లాలో అంతర్భాగంగా వున్న ఖమ్మం, అక్టోబర్‌ 1, 1953న కొత్త జిల్లాగా ఏర్పాటైంది. ప్రభుత్వం. అప్పటి ముఖ్యమంత్రి స్వర్గీయ బూర్గుల రామకృష్ణారావు, ప్రతి జిల్లాలో కనీసం ఒక్క కళాశాలన్నా వుండాలని ఒక నిర్ణయం తీసుకున్నారు. అప్పటి ఖమ్మం జిల్లా కలెక్టర్ జీ వీ భట్, ముఖ్యమంత్రి ఆలోచనలకు అనుగుణంగా, ఖమ్మానికి చెందిన కొందరు ముఖ్యులతో ఒక కమిటీ ఏర్పాటు చేశారు. స్వర్గీయులు బొమ్మకంటి సత్యనారాయణరావు, సర్వదేవభట్ల నరసింహమూర్తి, పర్సా శ్రీనివాసరావు, కవుటూరి కృష్ణమూర్తి, రావులపాటి జానకి రామారావులతో ఏర్పాటైన ఆ కమిటీ, నిధుల సేకరణ మొదలెట్టారు. 1956 లో ఖమ్మం జిల్లా మొత్తానికి ప్రధానా గ్రాడ్యుయేషన్ ప్రదేశంగా స్థాపించబడినది. కళాశాల స్థాపనకు భూసేకరణకు నిర్మాణానికి నిధుల కొరత వుందని ప్రభుత్వం తెలిపింది. జిల్లాకు చెందిన కొందరు విద్యావంతులుఒక నిర్ణయం కొచ్చారు.వాళ్ళుఓసొల్యూషన్ కొచ్చారు.భద్రాచలం రామాలయం లోని బంగారు నగలు వేలం వేసి ఆసొమ్ముతో డిగ్రీ కళాశాల స్థాపించాలనుకున్నారు.ఆమేరకు పత్రిక లో బహిరంగ ప్రకటన వేశారు.దాని సారాంశం ఏమంటే జిల్లా విద్యాభివృద్ధికి డిగ్రీ కళాశాల అవసరం,కనుక భద్రాచలం లోని సీతమ్మ వారి నగలు వేలం వేయుటకు నిర్ణయించాము అన్నారు. కానీ ఖమ్మం పట్టణంలో శ్రీ బొమ్మకంటి సత్యనారాయణరావు అధ్యక్షుడుగా, శ్రీ కవి రాజమూర్తి అనే పేరుగల సర్వదేవభ్ట్ల నరసింహ మూర్తి (యెస్.యన్.మూర్తి) ప్రధాన కార్యదర్శిగా ఏర్పడిన పేరెంట్స్ కమిటీ కృషితో తక్కెళ్ళపల్లి గ్రామం జగ్గయ్యపేటకృష్ణా జిల్లాకు చెందిన శ్రీ గెంటాల నారాయణ రావు, తన ఇష్ట దైవం పేరుతో తన పేరు కలిపి పెట్టె షరతు మీద తొలుత గుట్టలబాజార్ దాటిన తరువాత గ్రెయిన్ మార్కెట్ ప్రాంతంలో నెలకొల్పారు ఆ సమయంలోనే పెద్దలంతా కలిసి 600రూపాయలకు ఎకరంచొప్పున దాదాపు 70ఎకరాల భూమిని ఖమ్మంలో కొనుగోలుచేశారు. కళాశాలను ఆతర్వాత వైరా రోడ్ యెల్లాండు రహదారి చుట్టూ ఉన్న నా 200 ఎకరాల భూమిని ఖమ్మం లో డిగ్రీ కాలేజీ స్థాపనకు లక్షరూపాయల నిధులను ఇస్తాననే ప్రతిపాదనను శ్రీ బొమ్మకంటి సత్యనారాయణ రావు పేరెంట్స్ కమిటీలో ఆమోదించిన ఫలితంగా ఇల్లందు క్రాస్ రోడ్ లోనికి  S.R & B.G.N.R COLLEGE ఏర్పాటు అయినదని చెబుతారు. తరువాత ఈ భూమి జిల్లా కోర్టు దాని క్వార్టర్స్, స్టేడియం, యూనివర్శిటీ పిజి కాలేజ్, మెడిసినల్ పార్క్ మొదలైన వాటి నిర్మాణానికి ఉపయోగించబడుతుంది. అదే జిల్లాలో మొదటి డిగ్రీ కాలేజీ. ఆ సమయంలో శ్రీ గెంటాల వారికి తన స్వగ్రామం గండ్రాయి లోనున్న తన భూమిని కాకిరాయి వ్యాపారంకు లీజ్ కు ఇవ్వటం వల్ల లక్షల రూపాయలు ఆర్ధికంగా కలసి వచ్చింది.
క్రీఢా ప్రాంగణం
సర్దార్ పటేల్ స్టేడియం నిర్మాణం కోసం కళాశాల క్యాంపస్ మైదానాన్ని ఇచ్చారు. ఈ మైదానం ప్రధాన ఇంటర్ డిస్ట్రిక్ట్ ఇంటర్ స్టేట్ స్పోర్ట్స్ ఈవెంట్లను నిర్వహిస్తుంది. కళాశాల జాతీయ సేవా పథకం (ఎన్‌ఎస్‌ఎస్) కింద వివిధ నాయకత్వ కార్యక్రమాలను నిర్వహిస్తుంది. ఓపెన్ జిమ్ నిర్వహిస్తున్నారు. వివిధ క్రీఢలలో శిక్షణ ఈతకొలను నిర్వహణ జిమ్నాజియం
నగర వాహ్యాళి కేంద్రం
కళాశాల క్రీడామైదానం అతి పెద్దదిగా వుండటంతో దాన్ని నగరంలోని వేలాది మంది ఉదయం సాయంత్రం నడకలకు వినియోగిస్తారు. వాకింగ్ క్లబ్బులను కూడా ఏర్పాటు చేసుకుని నిర్వహిస్తున్నారు.
ఆర్కియాలజీ ప్రాముఖ్యత
ఖమ్మం జిల్లా చుట్టుపక్కల ఉన్న ప్రధాన మెగాలిథిక్ సైట్లతో పాటు డిగ్రీ కళాశాల ఆవరణలలో కూడా అత్యంత అరుదైన మెగాలిధికల్ సిస్ట్ బరియల్స్ బయటపడినవి. వీటి సంరక్షణతో పాటు జిల్లా మొత్తం సేకరించిన అనేక ఆర్కియాలాజికల్ వస్తువులతో ఒక మ్యూజియం ఇదే ఆవరణలో నిర్వహించేందుకు అనుమతులలో జాప్యం జరుగుతోంది. మెగాలిథిక్ కుండలను తవ్వటానికి పరిశోధనా బృందానికి హైదరాబాద్ విశ్వవిద్యాలయం ప్రొఫెసర్ కె.పి.రావు మార్గనిర్దేశం చేశారు. కళాశాలలో మెగాలిథికల్ సమాధులు వున్న చోటు రక్షిత కట్టడంగా గుర్తింప బడినది.
బహిరంగ వేదికలకు స్థానం
హెలీకాప్టరు దిగేందుకు అనువైన ప్రదేశంతో పాటు నగరపు నడిబొడ్డున వుండి విశాలమైన వేదికస్థలం ఉండటంతో అనేక ముఖ్య రాజకీయ రాజకీయేత బహిరంగ సభలకు ఇది కేంద్రం అయ్యింది. వాటిలో మచ్చుకు కొన్ని
కళాశాల భూముల వివరాలు
ఖానాపురం హవేలి పరిధిలోని విలువైన ఈ భూమి 226 సర్వేనెంబర్‌లో 5 ఎకరాలు, 223 సర్వేనెంబర్‌లో 12 ఎకరాలు, 222లో 11 ఎకరాలు, 227లో 08 ఎకరాలు, 221లో 09 ఎకరాలు, 229లో08 ఎకరాలు, 228 లో 08 ఎకరాలు, 220లో 04 ఎకరాలు, 237లో 04ఎకరాలతో పాటు మొత్తం సుమారు 69.8 ఎకరాలు సేకరించారు. డిగ్రీకళాశాల నిర్మాణానికి గాను నారాయణరావు సహకారంతో సేకరించిన ఈ భూమిలోనే ప్రస్తుతం 4ఎకరాల్లో కోర్టు భవనాలు, సర్దార్‌పటేల్‌ స్టేడియానికిగాను సుమారు 10 ఎకరాలు, ఎన్‌ఎస్‌పీ భవనం, స్టేడియానికి మధ్యలో వెలుగు కార్యాలయం, రైతు బజారు, 2 ఎకరాల్లో కాడా ఎన్‌ఎస్‌పి భవనం తదితర నిర్మాణాలు చేపట్టారు. దీంతో సుమారు 70 ఎకరాల భూమి 38 ఎకరాలకు చేరింది.
బయటి లంకెలు
వర్గం:విద్యా సంస్థలు వర్గం:కాకతీయ విశ్వవిద్యాలయం వర్గం:ప్రభుత్వ విశ్వవిద్యాలయాలు వర్గం:ప్రైవేట్ విద్యాసంస్థలు
తీగల కృష్ణారెడ్డి
తీగల కృష్ణారెడ్డి తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే, హైదరాబాద్ మాజీ మేయర్. అతను ప్రస్తుతం భారత్ రాష్ట్ర సమితి పార్టీలో ఉన్నాడు. 2002లో తీగల కృష్ణారెడ్డి ఇంజనీరింగ్ కాలేజీ స్థాపించి,దానికి అతను చైర్మన్ గా ఉన్నాడు.
రాజకీయ జీవితం
తీగల కృష్ణారెడ్డి తెలుగుదేశం పార్టీ ఆవిర్భావం సమయంలో టిడిపిలో చేరాడు.అతను 1986లో హైదరాబాద్ మున్సిపల్ కార్పొరేషన్ ఎన్నికల్లో టీడీపీ పార్టీ తరపున గాంధీ నగర్ డివిజన్ నుండి కార్పొరేటర్ గా పోటీ చేసి ఓడిపోయాడు. కృష్ణారెడ్డి 2002లో హైదరాబాద్ మున్సిపల్ కార్పొరేషన్ ఎన్నికల్లో పోటీ చేసి హైదరాబాద్ మేయర్ గా పనిచేశాడు. కృష్ణారెడ్డి హైదరాబాద్ అర్బన్ డెవలప్మెంట్ అథారిటీ చైర్మన్ గా పని చేశాడు. ఉమ్మడి ఆంధ్రప్రదేశ్ లో 2009 అసెంబ్లీ ఎన్నికల్లో మహేశ్వరం శాసనసభ నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి కాంగ్రెస్ అభ్యర్థి సబితా ఇంద్రారెడ్డి చేతిలో 7,833 ఓట్ల తేడాతో ఓటమి పాలయ్యాడు.
తెలంగాణ రాష్ట్రం ఏర్పడ్డాక జరిగిన 2014 అసెంబ్లీ ఎన్నికల్లో మహేశ్వరం నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి, తన సమీప ప్రత్యర్థి కాంగ్రెస్ అభ్యర్థి మల్ రెడ్డి రంగారెడ్డి పై 30,784 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. అతను 2014, అక్టోబరు 29న టీఆర్ఎస్ పార్టీలో చేరాడు. 2018ఎన్నికల్లో మహేశ్వరం నియోజకవర్గం నుండి తెలంగాణ రాష్ట్ర సమితి అభ్యర్థిగా పోటీ చేసి, కాంగ్రెస్ అభ్యర్థి సబితా ఇంద్రారెడ్డి చేతిలో 9,227 ఓట్ల తేడాతో ఓటమి పాలయ్యాడు.
మూలాలు
వర్గం:రంగారెడ్డి జిల్లా వ్యక్తులు వర్గం:రంగారెడ్డి జిల్లా నుండి ఎన్నికైన శాసన సభ్యులు వర్గం:1949 జననాలు వర్గం:తెలంగాణ శాసన సభ్యులు (2014) వర్గం:రంగారెడ్డి జిల్లా రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు
నరసింహనగర్ (విశాఖపట్నం)
నరసింహనగర్, ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతం సింహాచలం కొండలు, అక్కయ్యపాలెంల సరిహద్దులో ఉంది.
భౌగోళికం
ఇది 17.73856°N, 83.29585°W ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో నరసింహనగర్ మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
మరో ప్రస్థానం
మరో ప్రస్థానం 2021లో తెలుగులో విడుదలైన సినిమా. ఉదయ్ కిరణ్ సమర్పణలో హిమాలయ స్టూడియో మాన్షన్స్ బ్యానర్ పై మిర్త్ మీడియా నిర్మించిన ఈ సినిమాకు జాని దర్శకత్వం వహించాడు. తనీష్, భానుశ్రీ మెహ్రా, కబీర్ దుహాన్ సింగ్, రాజా రవీంద్ర ప్రధాన పాత్రల్లో నటించిన ఈ సినిమా 2021 సెప్టెంబర్ 24న విడుదలైంది.
కథ
క‌బీర్ దుహాన్ సింగ్ అత‌ని గ్యాంగ్ క‌లిసి ముంబైలో వ‌ర‌స నేరాల‌కు పాల్ప‌డుతుంటారు. ఈ గ్యాంగ్‌లో శివ ( త‌నీష్‌) ఓ స‌భ్యుడు. అయితే, ఒక‌రోజు నైని (అర్చ‌నా సింగ్‌) అనే అమ్మాయిని చూసి ఇష్ట‌ప‌డ‌తాడు. ఆ అమ్మాయి కూడా శివ‌ను ఇష్ట‌ప‌డుతుంది. అయితే, గ్యాంగ్‌స్ట‌ర్ వృత్తిలో ఉన్న శివ ఆ వృత్తిని వ‌దిలేద్దామ‌ని అనుకోని క్రైమ్ గ్యాంగ్ నేర‌సామ్రాజ్యాన్ని ప్ర‌పంచానికి చూపించాల‌ని అనుకుంటాడు. గ్యాంగ్ చేస్తున్న నేరాల‌ను సీక్రెట్ కెమేరాలో చిత్రీక‌రిస్తుంటాడు. విల‌న్ చేయ‌బోయే ఓ పెద్ద బాంబ్ బ్లాస్ట్ ను ఆపేందుకు ప్ర‌య‌త్నిస్తుంటాడు. శివ ఈ బాంబ్ బ్లాస్ట్‌ను ఆప‌గ‌లిగాడా లేదా ? అనేదే మిగతా సినిమా కథ.
మూలాలు
వర్గం:2021 తెలుగు సినిమాలు వర్గం:2021 సినిమాలు
బాలాపూర్ లడ్డు
వినాయక చవితి రోజున మట్టితో తయారు చేసిన వినాయకుడుని నెలకొల్పి గణేష్ నవరాత్రులు సందర్బంగా పూజలు చేసి వినాయకుడిని నిమజ్జనం చేస్తారు. వినాయకుడిని నిమజ్జనము చేసే ముందు వినాయకుని విగ్రహాని భక్తులు ఊరేగిస్తారు. వినాయకుని గ్రామోత్సవానికి ముందు గణేశుడికి నైవేద్యంగా ఆర్పించే వాటిలో లడ్డూ బాగా ప్రసిద్ధి చెందింది.
బాలాపూర్ గ్రామం
తెలంగాణ రాష్ట్రం, రంగారెడ్డి జిల్లా, మహేశ్వరం లో బాలాపూర్ గ్రామం ఉంది. ఇక్కడ ప్రతి ఏడాది వినాయక చవితి కి వినాయకుడి లడ్డును వేలం వేస్తారు. రాష్ట్రం నలుమూలల నుండి భక్తులు వచ్చి వేలంపాటలో ఈ లడ్డును రాష్ట్రంలోనే అత్యధికంగా వేలం పాట పడి దక్కించుకుంటారు. దీనితో బాలాపూర్ లడ్డు ఎంతో ప్రాముఖ్యతను సంపాదించుకుంది. బాలాపూర్ లడ్డుతో అన్ని విధాలా అదృష్టం కలసివస్తుందని భక్తులకు నమ్మకంగా మారింది.
బాలాపూర్ లడ్డు విశిష్టత
బాలాపూర్ గణేష్ ఉత్సవ సమితి 1980లో ఏర్పాటైంది. తొలిసారి 1994లో బాలాపూర్ లడ్డు వేలంపాట ప్రారంభమైంది. తొలిసారి జరిగిన వేలంపాటలో వ్యవసాయదారుడైన కొలను మోహన్ రెడ్డి కుటంబం రూ.450 దక్కించుకున్నాడు. ఆ లడ్డును ఆయన పొలంలో చల్లాడు ఆ ఏడాది ఆర్థికంగా ఆయనకు కలిసిరావండంతో, 1995లో రూ. 4500 లకు మరోసారి వేలంపాటలో లడ్డును దక్కించుకున్నాడు. ఆయనకు లడ్డు వేలం బాగా కల్సివచ్చింది. దీనితో లడ్డు ఎంతో మహిమలు కలదని, అంత మంచే జరుగుతుందనే నమ్మకంతో బాలాపూర్ లడ్డుకి భక్తుల్లో నమ్మకం పెరిగింది. ప్రతి ఏడాది వందల నుండి వేలు, వేలు నుండి లక్షలకు లడ్డు వేలంపాట చేరుకుంది. బాలాపూర్ లడ్డు దక్కించుకున్న వారి ఇంట్లో సిరిసంపదలు విరజిల్లుతాయని.. పసిడి పంటలు పండుతాయని భక్తుల్లో విశ్వాసం పెరిగింది.
మూలాలు
వర్గం:వినాయకుడు వర్గం:రంగారెడ్డి జిల్లా పట్టణాలు
చక్ కమాల్ ఖాన్
భౌగోళికం, జనాభా
చక్ కమాల్ ఖాన్ (Chak Kamal Khan) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 167 ఇళ్లతో మొత్తం 791 జనాభాతో 210 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 14 కి.మీ. దూరంలో ఉంది. గ్రామంలో మగవారి సంఖ్య 408, ఆడవారి సంఖ్య 383గా ఉంది. షెడ్యూల్డ్ కులాల సంఖ్య 196 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37289.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. * గ్రామంలో 1 ప్రైవేటు మాధ్యమిక పాఠశాల ఉంది సమీప మాధ్యమిక పాఠశాల (Mananwala)గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Jastarwal)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ప్రైవేట్ బస్సు సర్వీసు లేదు. సమీప ప్రైవేట్ బస్సు సర్వీసు గ్రామానికి 5 నుంచి 10 కిలోమీటర్ల లోపే ఉంది. ఆటోలు లేదు. సమీప ఆటోలు గ్రామానికి 5 నుంచి 10 కిలోమీటర్ల లోపే ఉంది. టాక్సీలు లేదు. సమీప టాక్సీలు గ్రామానికి 5 నుంచి 10 కిలోమీటర్ల లోపే ఉంది.
సమీప పక్కా రోడ్ గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
..
విద్యుత్తు
21 గంటల పాటు (రోజుకు) గృహావసరాల నిమిత్తం చలికాలం(అక్టోబర్-మార్చి)లో విద్యుత్ సరఫరా ఉంది. . . . . ..
భూమి వినియోగం
చక్ కమాల్ ఖాన్ (Chak Kamal Khan) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
చక్ కమాల్ ఖాన్ (Chak Kamal Khan) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, ,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
నవీనా హేమంత్
నవీనా హేమంత్ చైల్డ్ సైకియాట్రిస్టు.
జీవిత విశేషాలు
ఆమె రాజకీయ, సాంఘిక, తాత్విక రచయిత నరిశెట్టి ఇన్నయ్య, కోమల దంపతులకు గుంటూరు జిల్లా తెనాలిలో జన్మించారు. హైదరాబాదు లో కళాశాల విద్యనభ్యసించారు. బెంగుళూరు మెడికల్ కాలేజీలో మెడిసన్ చదివారు. 1988 లో అమెరికా వెళ్ళి సైకియాట్రిలో స్పెషలైజేషన్ చేసారు. మానసిక వైద్య రంగంలో చాలా కొత్త విభాగమైన చైల్డ్ సైకియాట్రిలో అవిశ్రాంతంగా పరిశోధనలు చేసారు. సూపర్ స్పెషాలిటీ అయిన పిల్ల సైకియాట్రి లో గణనీయమైన కృషి చేసారు. ఇది ట్రిపుల్ ఎం.డితో సమానం. చైల్డ్ సైకియాట్రి అనేది కొత్తగా అభివృద్ధి చెందుతున్న అతి ముఖ్య వైద్య విభాగం కాగా ఎంతో అభివృద్ధి చెందిన అమెరికాలోనూ చైల్డ్ సైకియాట్రిస్ట్‌ ల సంఖ్య పరిమితంగానే ఉన్నది. వారిలోనూ ప్రాక్టీసు చేస్తున్నది 50 శాతం మంది మాత్రమే. 2002లో ఇండియన్ అకాడమీ ఆఫ్ చైల్డ్ సైకియాట్రీ అధ్వర్యంలో ప్రపంచ సదస్సు జరిగినపుడు ఈమె కూడా పాల్గొన్నారు. ఈ శాస్త్రం అభివృద్ధి చెంది, ప్రజలకు చేరువ కావడానికి ఈమె ఎంతో కృషి చేసారు. పిల్లలకు మానసిక సమస్యలు ఉంటాయని, వారికి చికిత్స ఉంటుందని పెద్ద ఎత్తున ప్రచారం చేసారు. పలు జాతీయ, అంతర్జాతీయ పత్రికలలో పరిశోధనా వ్యాసాలు వ్రాసారు. పిల్లల పెంపకంలో అతి ముఖ్యమైన మానసిక ఆరోగ్యం అందించడం పట్ల తల్లిదండ్రులకు ప్రేరణ, స్ఫూర్తి కలిగిస్తున్నారు. ఆమె తమ్ముడు వాల్‌స్ట్రీట్ పత్రిక సంపాదకుడు.
ఇతర లింకులు
వర్గం:జీవిస్తున్న ప్రజలు వర్గం:ప్రవాస భారతీయులు వర్గం:తెలుగువారిలో వైద్యులు వర్గం:మానసిక వైద్యులు వర్గం:గుంటూరు జిల్లా మహిళా వైద్యులు
రామక్కపల్లె (పుల్లంపేట)
రామక్కపల్లె కడప జిల్లా పుల్లంపేట మండలంలోని రెవెన్యూయేతర గ్రామం. ఈ గ్రామం అప్పయ్యరాజుపేట పంచాయతీ పరిధిలోని గ్రామం.
గ్రామంలోని దేవాలయాలు
ఈ గ్రామంలో శ్రీ సత్తెమ్మ తల్లి, విగ్రహ ప్రతిష్ఠా కార్యక్రమం, 2014,మే-20 నుండి 24 వరకు నిర్వహించారు. 24వ తేదీ శనివారం నాడు, శ్రీ సత్తెమ్మ తల్లి, గంగమ్మ తల్లి విగ్రహాల ప్రతిష్ఠను ఘనంగా నిర్వహించారు. తొలుత విగ్రహాలకు ప్రాణప్రతిష్ఠ, ప్రత్యేకపూజలు నిర్వహించి, అనంతరం వేదపండితుల మంత్రోచ్ఛారణలమధ్య, మంగళవాద్యాలనడుమ ఈ కార్యక్రమాన్ని నిర్వహించారు. ఈ కార్యక్రమానికి భక్తులు అధికసంఖ్యలో పాల్గొని కనులారా వీక్షించారు. విచ్చేసిన భక్తులకు నిర్వాహకులు అన్నదాన కార్యక్రమం చేపట్టినారు. [1] & [2]
జీఎస్‌టీ (గాడ్, సైతాన్‌, టెక్నాలజీ)
జీఎస్‌టీ (గాడ్, సైతాన్‌, టెక్నాలజీ) 2021లో విడుదలైన తెలుగు సినిమా.తోలుబొమ్మల సిత్రాలు బ్యానర్ పై కొమారి జానకిరామ్ దర్శకత్వంలో కొమారి జానయ్య నాయుడు నిర్మించిన ఈ సినిమాకు కొమారి జానకిరామ్ దర్శకత్వం వహించాడు. ఈ చిత్రం కాన్సెప్ట్ లుక్ పోస్ట‌ర్‌ని ద‌ర్శ‌క‌నిర్మాత త‌మ్మారెడ్డి భ‌ర‌ద్వాజ విడుద‌ల‌ చేయగా, టీజర్ ని పోసాని కృష్ణమురళి విడుదల చేశారు. ఆనంద్ కృష్ణ, అశోక్, వెంకట్, నందు, స్వాతిమండల్, యాంకర్ ఇందు, పూజా సుహాసిని, జూనియర్ సంపు ప్రధాన పాత్రల్లో నటించిన ఈ సినిమా 11 సెప్టెంబర్ 2021న విడుదలైంది.
మూలాలు
వర్గం:2021 సినిమాలు వర్గం:2021 తెలుగు సినిమాలు